armvectores/hy_wikipedia_2023 huggingface dataset:
Մարիան Լեոնի Պետրուս Տիսսեն

Մարիան Լեոնի Պետրուս Տիսսեն (հոլ.՝ Marianne Leonie Petrus Thyssen, հուլիսի 24, 1956(1956-07-24), Sint-Gillis-Waas, Սինթ-Նիքլաաս, Արևելյան Ֆլանդրիա, Բելգիա), բելգիացի ֆլամանդացի քաղաքական գործիչ, Յունկերյան հանձնաժողովում զբաղվածության, սոցիալական քաղաքականության, մասնագիտական ​​ուսուցման և աշխատանքային շարժունակության եվրոպական հանձնակատար (2014-2019)։


== Կենսագրություն ==
1979 թվականին ավարտել է Լյուվենի կաթոլիկ համալսարանը, որտեղ սովորել է իրավագիտություն։ Նույն թվականին նա սկսել է աշխատել իր մայր բուհի իրավաբանության ֆակուլտետում, 1980 թվականին դարձել է «Անկախ ձեռներեցների միության» (Unie van Zelfstandige Ondernemers (UNIZO)) և Markant-ի՝ Եվրոպական մթերքների գնումների համակարգի եվրոպական շուկայավարման բաշխման տարածքային բաժնի իրավաբանական խորհրդատու Գերմանիայի, Ավստրիայի, Չեխիայի և Սլովակիայի համար։ 1988 թվականին նա դարձել է UNIZO հետազոտական ​​ծառայության ղեկավար, իսկ 1991 թվականին լինելով գլխավոր քարտուղարի տեղակալ` լքել է կազմակերպությունը։ Նույն ժամանակահատվածում նա եղել է Քրիս Պետերսի փաստաբանը, որը հետագայում դարձել է Ֆլանդրիայի վարչապետ։ 1988-1990 թվականներին զբաղեցրել է առողջապահության նախարարության պետական քարտուղար Վիվինա Դեմեստերի իրավաբանական խորհրդատուի պաշտոնը։ 1989 թվականի եվրոպական ընտրությունների ընթացքում ընդգրկվել է Քրիստոնեական ժողովրդական կուսակցության ցուցակում։
1991 թվականին նա ընտրվել է Եվրոպական խորհրդարանի պատգամավոր, այնուհետև վերընտրվել է։ Նա Եվրոպական ժողովրդական կուսակցության խմբակցության անդամ էր։
2008 թվականին նա ընտրվել է Քրիստոնյա ֆլամանդացիներ և քրիստոնյաներ կուսակցության նախագահ, այնուհետև գլխավորել է կուսակցության ցուցակը Սենատի ընտրությունների ամենամեծ ընտրատարածքում։
2009 թվականին նա պարգևատրվել է Ռոբերտ Շումանի մեդալով, որը ԵԺԿ խմբակցությունն ստեղծել է 1986 թվականին` պատվելու համար նրանց, ովքեր հասարակական ու անձնական գործունեության մեջ առաջ են մղում խաղաղությունը, Եվրոպայի ստեղծարար ուժն ու տարածում են հումանիստական արժեքները։
2010 թվականի հունիսի 23-ին, հունիսի 13-ի խորհրդարանական ընտրություններում Ֆլամանդացի քրիստոնյա դեմոկրատների ջախջախիչ պարտությունից հետո, որոնց արդյունքում Ներկայացուցիչների պալատում նրանց ներկայացուցչությունը կրճատվել է 24-ից մինչև 17, իսկ հաղթանակը տոնել են ազգայնականները ֆլամանդական նոր դաշինքից, Տիսսենը հրաժարական է տվել կուսակցական առաջնորդի պաշտոնից՝ զիջելով այն ժամանակավոր պաշտոնակատար Վուտեր Բեկեին։
2014 թվականի նոյեմբերի 1-ին Յունկերի հանձնաժողովում ստանձնել է զբաղվածության, սոցիալական քաղաքականության, մասնագիտական պատրաստության և աշխատանքային շարժունության եվրակոմիսարի պաշտոնը։


== Ծանոթագրություններ ==


== Արտաքին հղումներ ==
«Marianne Thyssen» (անգլերեն)։ Европейский парламент։ Վերցված է 2017-07-30
TRT 2 Haber

TRT Haber, Թուրքիայի պետական հեռուստառադիոընկերության երկրորդ ալիքն է։ Համարվում է պետական գլխավոր լրատվական հեռուստաընկերությունը։


== Պատմություն ==
Հեռուստաալիքը Rixos հյուրանոցում կայացած հիմնադրման միջոցառումից հետո սկսել իր հեռուստաեթերը։ TRT Haber-ը փոխարինելով TRT-ի մեկ այլ, արդեն իսկ լուծարված TRT 2 հեռուստաալիքին, որը հիմնադրվել էր 1986 թվականին, հեռարձակվեց նույն հաճախականությամբ։ Հեռարձակումը սկսվել է 2010 թվականի մարտի 18-ին՝ TRT-ի տեղեկատվական բաժանմունքի տնօրեն Ահմեթ Բյոքենի ղեկավարությամբ։ TRT Haber-ի հիմնադրմանը նվիրված միջոցառմանը ներկա էին պաշտոնատար մի շարք անձինք, պատգամավորներ, հասարակական տարբեր կազմակերպությունների ներկայացուցիչներ։ Հյուրերից փոխվարչապետ Բյուլենթ Արընչը իր ելույթում նշել է, որ TRT-ն վերջին 2 տարիներին հեռուստատեսության և լրատվության ոլորտում գրանցել է արագընթաց առաջխաղացում և հայտնել․ «Հետայսու աշխարհում տեղի ունեցող իրադարձություններին ծանոթանալու ենք ոչ թե միջազգային գործակալություններից և լրատվական ալիքներից, այլ աշխարհի կարևոր տարածաշրջաններում գտնվող մեր թղթակիցների հայտնած լուրերից»։
TRT Haber-ը հեռուստադիտողի ուշադրությանն է ներկայացնում լուրեր Թուրքիայից և ամբողջ աշխարհից։ Հեռարձակվող հաղորդումների մի մասը քաղաքական և վերլուծական բնույթ է կրում, մյուս մասը վերաբերում է սպորտին, մշակույթին, արվեստին և այլ բնագավառների։ Բացի օրվա ընթացքում պարբերաբար հեռարձակվող լուրերից, եղանակի տեսությունից, հեռարձակվում են նաև տարաբնույթ թեմաներով հաղորդաշարեր՝ “Dışa bakış” («Հայացք դեպի դուրս»), “Bunu bız yaptık” («Սա մենք ենք արել»), “Gündeme özel” («Հատուկ օրակարգ»), “Günaydın hafta sonu” («Բարի լույս, շաբաթվա վերջ»), “Gece bakışı” («Գիշերվա հայացք») և այլն։
Հեռուստաալիքն ունի առցանց ուղիղ հեռարձակում։ 2013 թվականին TRT Haber-ը անցավ բարձր որակի(HD) հեռարձակման։ Նույն թվականին փոխվեց հեռուստաալիքի լոգոն և ստացավ ներկայիս տեսքը։ Հեռուստատեսությունն ունի նաև լրատվական կայք՝ www.trthaber.com, որտեղ ներկայացվում են օրվա նորությունները, տնտեսական, սպորտային, առողջապահական լուրեր, արվեստի, մշակույթի և տեխնիկական վերջին նորամուծությունների վերաբերյալ տեղեկություններ։ Կայքում կա նաև TRT Haber հեռուստատեսության ուղիղ հեռարձակումը։ Այստեղ տեղադրված են նաև հեռուստաալիքի երբևէ հեռարձակված հաղորդաշարերի տեսագրությունները։ Հեռուստաալիքը հասանելի է նաև Հայաստանի սահմանամերձ մարզերում և Նախիջևանում։


== Տես նաև ==
TRT 1
TRT 3
TRT 4
TRT 5 Anadolu
TRT 6
TRT Türk
TRT Müzik
TRT Et-Türkiyye
TRT HD
TRT Belgesel
TRT Çocuk
TRT Avaz
TRT Gap


== Արտաքին հղումներ ==
Պաշտոնական կայք (թուրքերեն)
Օնլայն հեռարձակում (թուրքերեն)


== Ծանոթագրություններ ==
Հագնաու Բոդենզեե

Ֆրկիկինգեն , (գերմ.՝ Hagnau am Bodensee), կոմունա Գերմանիայի Բադեն Վյուրտեմբերգ երկրամասում։
Մտնում է Բոդենզե շրջանի կազմում։ Բնակչությունը կազմում է 1450 մարդ(ըստ 2010 թվականի դեկտեմբերի 31-ի ։ Տարածքը կազմում է 2,93 կմ²։ Պաշտոնական կոդ՝ 08 4 35 018։


== Ծանոթագրություններ ==


== Արտաքին հղումներ ==
Պաշտոնական էջ
Նե Էր

Նե Էր (փետրվարի 15, 1912(1912-02-15), Կունմին, Yunnan Province, Republic of China, Չինաստանի Հանրապետություն - հուլիսի 17, 1935(1935-07-17), Ֆուձիսավա, Kōza district, Կանագավա, Ճապոնիա), չին կոմպոզիտոր։ Չինաստանի կոմկուսի անդամ 1931 թ.-ից։ 1929 թ-ից ուսումնասիրել է եվրոպական երաժշտության տեսություն։ 1931 թ.-ից ապրել է Շանհայում, մասնակցել հեղափոխական շարժմանը։ Եղել է Սովետական Միության բարեկամների ընկերության անդամ։ Նե Էրը «Փոթորիկը Յանցզիի վրա» մեկ գործողությամբ օպերայի, հեղափոխական, հայրենասիրական, քնարական երգերի (գրված կինոնկարների համար) հեղինակ է։ Նրա «Կամավորների քայլերգ»ը դարձել է ՉԺՀ պետական հիմնը։


== Ծանոթագրություններ ==
Տարայի շրջան

Տարայի շրջան (ռուս.՝ Тарский район), մունիցիպալ շրջան Ռուսաստանի Դաշնության Օմսկի մարզում։
Ստեղծվել է 1929 թվականին։ Վարչական կենտրոնը՝ Տարա։


== Աշխարհագրություն ==
Շրջանի տարածքի մակերեսը կազմում է 15700 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20645 մարդ։ Բնակչության խտությունը կազմում էր 1,31 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մուբարիզ Թաղիև

Մուբարիզ Հուսեյն օղլու Թաղիև (ադրբ.՝ Mübariz Hüseyn oğlu Tağıyev, հունվարի 31, 1948(1948-01-31), Երևան, Հայկական ԽՍՀ, ԽՍՀՄ), Ադրբեջանցի երգիչ, Ադրբեջանի Հանրապետության ժողովրդական արտիստ (2006):


== Կենսագրություն ==
Մուբարիզ Թաղիևը ծնվել է 1948 թվականի հունվարի 31-ին Երևանում։ Սովորել է Երևանում Ախունդովի անվան թիվ 9 միջնակարգ դպրոցում։ Աշխատել է որպես Հայկական ԽՍՀ պետական նվագախմբի մենակատար։ Հետագայում նա աշխատել է Բաքվում Ռաշիդ Բեհբութովի ղեկավարությամբ Երգի թատրոնում, որպես մենակատար։
1985 թվականից աշխատել է որպես մենակատար ՝Ադրբեջանի հեռուստատեսության և ռադիոյի պետական կոմիտեյի Ռաֆիկ Բաբաևի ղեկավարությամբ էստրադային-սիմֆոնիկ նվագախմբում։
Նրան շնորհվել է 2000 թվականին Ադրբեջանի Հանրապետության վաստակավոր արտիստի, իսկ 2006 թվականին `Ադրբեջանի Հանրապետության ժողովրդական արտիստի կոչում `ադրբեջանական մշակույթի զարգացման գործում ունեցած ներդրման համար։


== Ծանոթագրություններ ==
Objective-C

Objective-C, կազմված օբյեկտակողմնորոշված ծրագրավորման լեզու, որն օգտագործվում է Apple-ի կողմից։ Կառուցվել է ծրագրավորման C լեզվի և պարադիգմա Smalltalk-ի հիման վրա։ Մասնավորապես, օբյեկտի մոդելը կառուցված է SmallTalk-ի ոճով, այսինքն, այն օբյեկտի ուղարկում է հաղորդագրություն։
Objective-C լեզուն ենթաբազմությունն է C լեզվի, այնպես, որ C կոդ կազմողը հասկանում է Objective-C։
Objective-C կոմպիլյատորը ընդգրկված է GCC-ի մեջ և հասանելի է մեծամասնությունը կազմող բոլոր ծրագրերում։ Լեզուն առաջին հերթին օգտագորխվում է Mac OS X (Cocoa)-ի և GNUstep-ի համար։ 


== Պատմություն ==
1980-ականների սկզբին հայտնի էր կառուցվածքային ծրագրավորումը, որը թույլ էր տալիս ալգորիթմը բաժանել փոքր մասերի։ Կառուցվածքային ծրագրավորման մեջ դժվար խնդիրների աճը հանգեցրել է կոդի որակի նվազման և անհրաժեշտություն առաջացավ գրել ավելի ու ավելի շատ հատկանիշներ, որոնք հազվադեպ են օգտագորխվում այլ ծրագրերում։
Շատերն են տեսել օբյեկտակողմնորոշված ծրագրավորման բարդ խնդիրների լուծման պոտենցիալը։ Մի կողմից Smalltalk-ը օգտագործում է բոլոր գրեթե քինչ թե շատ բարդ համակարգերը։ Objecyive-C ծրագրավորման լեզուն ստեղծվել է Բրեդ Քոքսոնի կողմից 1980-ական թվականներին իր Stepstone ընկերությունում։ Նա փորձել է լուծել կրկնակի կոդի օգտագործման խնդիրը։ Բրեդ Քոքսի նպատակը ստեղծելու լեզուն այն էր, որ նա ցանակնում էր ստեղծել հնարավորություն կառուցելու ծրագրերի նախնական կառուցվածքը, ճիշտ այնպես, ինչպես մի բարդ էլեկտրոնային սարք,որը կարող է հավաքել մի շարք պատրաստի ինտեգրացված սխեմաներ։ Այս լեզուն պետք էր լինել պարզ, որպեսզի իր վրա կենտրոնացներ օգտագործողների մեծամասնությանը։ Ներկայումս Objective-C ծրագրավորման լեզուն համոգործակցում է Clang և GCC կոմպիլյատորների հետ։


== Լեզվի շարահյուսություն ==
Objective-C ծրագրավորման լեզվում օբյեկտների նշանակումների համար օգտագործվում է հատուկ տիպի ID։ ID փոփախականի տեսակը, իրականում, կամայական օբյեկտի ցուցիչ է։ Զրոյական նշանակումների համար օգտագործվում է nil(=NULL) հաստատունը։ Այս ID-ն կարող է օգատգործվել սովորական նույնականացման նշումով դասի փոխարեն։ Մասնավորապես, վերջինս թույլ է տալիս օգտագործողին իրականացնել որոշ փորձնական հնարավորություններ։
Հաղորդագրությունների ուղարկման համար օգտագործվում է հաջրոդ շարահյուսությունը՝

Հաղորդագրության մեջ կարող են օգտագործվել նաև պարամետրեր՝

Objective-C ծրագրավորման լեզուն պիտակներ է մատակարում յուրաքանչյուր արգումնետին, որը մեծապես բարելավում է կարդալու հնարավորությունը և սխալ պարամետրի հաղորդման հավանականությունը։ Հենց այս ձևից են օգտվում շատ կազմողներ՝ 

Այսպես նաև ապահովում է կամայական թվով արգումնտի փոխանցում հաղորդագրության մեջ՝

Ինչպես ֆունկցիաները, հաղորդագրությունը կարող է հետ բերել անվանումը, տիպը և լռելյայնը՝

Որևէ հաղորդագրության արդյունքը կարող է օգտագործվել այլ հաղորդագրության մեջ՝


=== Հատկություններ ===
Օրինակ Company դասը կապ ունի փոփոխական անունի հետ՝


== Նոր դասերի ստեղծում ==
Objective-C ծրագրավորման լեզվի բոլոր բանալի բառերը սկսվում են @ սիմվոլով։ Կառուցվածքի նոր դասի նկարագրությունը հետևյալն է՝


== Ծանոթագրություններ ==
Կուտար

Կուտար (իսպ.՝ Cútar), մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ալկսարկիա Կոստա դել Սոլ շրջանում։ Տարածքը կազմում է 20 կմ²։ Բնակչությունը՝ 671 մարդ (2010 թվականի տվյալներով)։ Պրովինցիայի վարչական կենտրոնից գտնվում է 40 կմ հեռավորության վրա։ Ամեն տարի այստեղ տեղի ունենում այսպես կոչված՝ Ֆիեստա–դել–Մոնֆի միջացառում, որն իրականցվում է մոնֆի մուսուլման ավազակների պատվին։


== Արտաքին հղումներ ==
Պաշտոնական կայք
Աբերտամի

Աբերտամի (չեխ․՝ Abertamy, հնում. գերմ.՝ Abertham), քաղաք Չեխիայի Կառլովարյան կողմի Ռիխնով-նադ-Կնեժնոուի շրջանում։ Տեղակայված է Օրու լեռներում, Կառլովի Վարիից 16 կմ հյուսիս։ Բնակչության թվաքանակը կազմում է 1 413 մարդ (2005)։ Համարվում է ձմեռային սպորտաձևերի կենտրոն։ Քաղաքի վարչական տարածքին է պատկանում նաև մոտակա Գրժեբեչնա գյուղը։ 840 մ բարձրության վրա, Օրու լեռների բլրի վրա, կա հանգստի կենտրոն, որը գտնվում է Նեյդեկից 8 կմ հյուսիս։ 


== Պատմություն ==

Գրավոր աղբյուրներում Աբերտամիի մասին առաջին հիշատակումը թվագրվում է 1529 թվականին, երբ տարածքում սկսեցին բնակություն հաստատել հանքահորները։ 1531-1558 թվականներին այստեղ արծաթի հանքահոր կար։ 1579 թվականին Աբերտամին ստացավ քաղաքի կարգավիճակ։ 1590 թվականի սեպտեմբերի 15-ին այստեղ ուժեղ երկրաշարժ գրանցվեց։ Երեսնամյա պատերազմից հետո արծաթի արդյունահանումը դադարեցվեց, և շարունակվեց միայն անագի արդյունահանումը։ Աբերտամին կորցրեց իր քաղաքի կարգավիճակը, իսկ պատերաղմից հետո շրջանը բռնի ուժով կաթոլիկացվեց։  XIX դարում այստեղ սկսվեց ձեռնոցների արտադրությունը և այն ընդլայնվեց XX դարում։ 1876 թվականին Աբերտամին կրկին ստացավ քաղաքային կարգավիճակ։
1910 թվականին քաղաքը բնակեցված էր 4 200 բնակիչներով։ 1921 թվականին Աբերտամին էլեկտրաֆիկացավ։ Քաղաքը 1938 թվականին անեքսիացվեց Երրորդ ռայխստագի կողմից։ 1945 թվականին գերմանախոս մարդիկ արտաքսվեցին, և տեղական արդյունաբերությունը ազգայնացվեց։ 1947 թվականին Աբերտամիում բնակվում էր մոտ 1200 բնակիչ։ Սկսվեց ուրանի հանքաքարի ինտենսիվ հանքարդյունաբերությունը (մոտակա Յախիմովի կոմունիստական համակենտրոնացման ճամբարից բանտարկյալները ծանր պայմաններում ներգրավված էին հարկադիր աշխատանքի մեջ)։ 1998 թվականին ձեռնոցի գործարանը փակվեց։
1946 թվականից Աբերտամի քաղաքում բացվեց միջնակարգ դպրոց, որն ուղղված էր անտառային արդյունաբերության ոլորտում դասընթացներին։


== Բնակչություն ==


== Տեսարժան վայրեր ==

Քաղաքի մոտակայքում է գտնվում 1028 մետր բարձրությամբ Պլեշիվեց լեռը։ Այդ շրջանը տուրիստների մեծ թվաքանակով ակտիվ օգտագործվում է ամառային և ձմեռային սպորտային ձևերի համար, ովքեր այստեղ են  գալիս Գերմանիայից։
Եկեղեցի, կառուցված 1534 թվականին, ձևավորված է բարոկկո ոճով 1736 թվականից, ռեստավրացիայի է ենթարկվել XIX դարում։ Շենքը նորոգվել է 1990-ականներին և 2003 թվականին։
Այստեղ կան բազմաթիվ ժայռեր, որոնք հայտնի են որպես Dračí skály (Վիշապի քարեր)։


== Արտաքին հղումներ ==
Неофициальный веб-сайт (չեխ.)


== Ծանոթագրություններ ==
Վիլյամսոն շրջան (Տեխաս)

Վիլյամսոն շրջան (անգլ.՝ Williamson County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.911 կմ² է, բնակչությունը՝ 249.967 մարդ (2000 թ. տվյալներով)։ Շրջկենտրոնն է Ջորջթաուն բնակավայրը։ Կազմավորվել է 1848 թ.։
Սիդորենկովսկի գյուղական խորհուրդ (Խարկովի մարզ)

Սիդորենկովսկի գյուղական խորհուրդ  (ուկրաիներեն՝ Сидоренківська сільська рада), Ուկրաինայի Խարկովի մարզի Վալկովսկի շրջանում։
2001 թվականի տվյալներով Սիդորենկովսկի գյուղական խորհրդում բնակվում էր 1207 մարդ։ Բնակավայրը զբաղեցնում է 66.65 կմ² տարածք։ Բնակչության խտությունը կազմում էր 18.11 մարդ/կմ²։ Խորհրդում կա 6 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բերեզնևոե

Բերեզնևոե (ուկրաիներեն՝ Березневе), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1921 թվականին։
2001 թվականի տվյալներով Բերեզնևոե գյուղում բնակվում էր 227 մարդ։ Բնակավայրը զբաղեցնում է 0,509 կմ² տարածք։ Բնակչության խտությունը կազմում էր 445,97 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավստրալիայի և Նոր Զելանդիայի հայոց թեմ

Ավստրալիայի և Նոր Զելանդիայի թեմ Հայաստանյայց առաքելական եկեղեցու, կազմավորվել է 1968 թվականին, Ամենայն հայոց կաթողիկոս Վազգեն Ա Պալճյանի կոնդակով։ Առաջնորդանիստը՝ Սիդնեյի Սուրբ Հարություն եկեղեցի։ Դեռևս 1950-ական թվականների սկզբին Սիդնեյում և Մելբուռնում կազմակերպվել են հայ եկեղեցական համայնքներ և եկեղեցական վարչություններ՝ առանց շենք ու եկեղեցական ունենալու։ Առաջին հայ հոգևորականը, որը Ավստրալիա (Սիդնեյ) է եկել 1954 թվականին, եղել է Ասողիկ ծայրագույն վարդապետ Ղազարյանը (1957 թվականից՝ եպիսկոպոս)։ 1958 թվականին նա նշանակվել է Ծայրագույն Արևելքի (Հնդկաստան, Չինաստան, Ինդոնեզիա, Սինգապուր, Բանգլադեշ, Բիրմա), Ավստրալիայի և Նոր Զելանդիայի հայ գաղութների հայրապետական պատվիրակ (կենտրոնը՝ Սիդնեյ և Կալկաթա)։ 1966 թվականին Գարեգին եպիսկոպոս Գազանճյանը (Կոստանդնուպոլսի հայոց պատրիարք՝ 1990–1998 թվականներին) նշանակվել է պատվիրակի փոխանորդ, իսկ 1968 թվականին՝ Ավստրալիայի և Նոր Զելանդիայի նորաստեղծ թեմի առաջնորդ։ Սիդնեյում հայ համայնքի առաջին եկեղեցին՝ Սուրբ Հարությունը, օծվել է 1957 թվականին։ 1965 թվականին քաղաքի հայաշատ արվարձաններից մեկում գնվել է եկեղեցի, որը 1976 թվականին և 1991 թվականին վերակառուցվել է հայկական ճարտարապետական ոճով։ Եկեղեցուն կից գործում են շաբաթօրյա ազգային վարժարան, Տիկնանց միություն, Երիտասարդական միություն, թատերական, մարզական և այլ խմբեր։ 1955 թվականից հրատարակվում է «Լույս» կրոնաեկեղեցական ամսաթերթը։ Մելբուռնի հայ համայնքի առաջին եկեղեցին՝ Սուրբ Աստվածածինը, գործում է 1962 թվականից։ 1976 թվականին համայնքը քաղաքի հայաշատ արվարձանում ձեռք է բերել ավելի մեծ եկեղեցի՝ կից սրահներով և գրասենյակային հարմարություններով։ Այստեղ ևս գործում են եկեղեցու վարչություն, եկեղեցուն կից՝ շաբաթօրյա վարժարան (1985 թվականից), Տիկնանց, Երիտասարդաց և այլ միություններ։ 1966 թվականից լույս է տեսնում «Հույս» երկամսյա պարբերականը։ Ավստրալահայ համայնքի ազգային, կրթական գործը ղեկավարում է թեմի առաջնորդի նախագահությամբ գործող թեմական խորհուրդը՝ բաղկացած 7 հոգուց (4-ը՝ Սիդնեյից, 3-ը՝ Մելբուռնից)։ Խորհրդին կից գործում է թեմական ունեցվածքը համակարգող-տնօրինող մարմին։ Նոր Զելանդիայում բնակվող շուրջ 60 հայ ընտանիքները կենտրոնացած են գլխավորապես Օքլենդ քաղաքում։ Համայնքի հոգևոր կարիքները հոգում են այցելու հոգևորականները։ Ավստրալիայի և Նոր Զելանդիայի թեմի առաջնորդն է Աղան արքեպիսկոպոս Պալիոզյանը (1981 թվականից)։
Պիրանտել

Պիրանտել դեղամիջոց, որն օգտագործվում է մակաբույծ որդերով վարակվծության բուժման համար։ Այդ թվում ասկարիդի, ակիլոստոմի, էնտերոբիազի, տրիխոստրոնգիլիազի և տրիխինելոզի։ Այն օգտագործվում է բերանացի ընդունման հաբերի տեսքով։
Կողմնակի ազդեցությունները ներառում են սրտխառնոց, գլխացավ, գլխապտույտ, անքնություն և ցան։ Լյարդի ախտահարում ունեցող մարդիկ դեղամիջոցը պետք է օգտագործեն ցածր դեղաչափով։ Հղիության ժամանակ կիրառման անվտանգության մասին տվյալներ չկան։ Կրծքով կերակրման ժամանակ անվտանգության մասին նույնպես տվյալներ չկան։ Այն ներառված է հակամակաբուծային դեղամիջոցների շարքում։ Այն ազդում է մակայուծ որդերին պարալիզացնելու եղանակով։
Պիրանտելն առաջին անգամ հայտնագործվել է 1965թ․։ Այն ներառված է ԱՀԿ հիմնական դեղամիջոցների շարքում որպես առողջապահության համակարգում ամենաանվտանգ և արդյունավետ դեղամիջողներից մեկը։ Պրանտելն ունի գեներիկ դեղամիջոցներ։ ԱՄՆ-ում բուժման մեկ կուրսն արժե մոտ 25 ԱՄՆ դոլար։ Այն նաև կիրառվում է մի շարք կենդանիների ճիճվակրության բուժման համար։


== Հղիություն և կրծքով կերակրում ==
Պիրանտելը, մարդկանց համար գտնվում է հղիության ժամանակ կիրառման անվտանգության C դասում, իսկ շների և կատուների համար A դասում։ Պիրանտելը համարվում է անվտանգ դեղամիջոց կենդանիների խնամքի համար։


== Ազդեցության մեծանիզմ ==
Պիրանտելը գործում է որպես նյարդամկանային փոխազդեցությունն արգելակող, պարալիզացնող դեղամիջոց։ Այդ ճանապարհով դեղամիջոցը հելմինթների մոտ առաջացնում է չկառավարվող կծկումներ այնուհետև պարալիչ։ Սա հանգեցնում է նրան, որ որդը չի կարողանում ամրանալ մարսողական համակարգի պատերից և օրգանիզմից հեռացվում է բնական ճանապարհով։ Պիրանտելը տիրոջ օրգանիզմի վրա զգալի ազդեցություն չի թողնում քանի որ այն ավելի վատ է ներծծվում տիրոջ մարսողական համակարգից։ Սպասիտիկ (տետանիկ) կծկումներ առաջացնող դեղամիջոցները, մասնավորապես պիրանտելը կարող են առաջացնել ստամոքսաղիքային ծանր անանցանելիություն, որդերով ծանրաբեռնման հետևանքով։ Այս օբստրուկցիան հիմնականում հանդիպում է այն դեպքերում և վարակված չափսերով փոքր կենդանին փորձում է միաժամանակ դուրս մղել բազմաթիվ մակաբույծներ։ Սովորաբար որդերն օրգանիզմից հեռացվում են բնական կղազատման, փորլուծության կամ պատահական փսխման ժամանակ։


== Անվանումներ ==
Առկա են մի շարք ապրանքային անվանումներ, այդ թվում "Reese's Pinworm Medicine", "Pin-X", "Pin-Rid","PYRANTRIN", "COMBANTRIN", "Anthel", "Helmintox", "Helmex", "Strongid" և Drontal Cat.


== Ծանոթագրություններ ==
(7405) 1988 FF

(7405) 1988 FF, աստերոիդ աստերոիդների հիմնական գոտում։ Հայտնաբերվել է 1988 թվականի մարտի 16-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,765826 ա. մ., առավելագույնը մոտենում է 2,2933 ա. մ. հեռավորության վրա և հեռանում 3,2384 ա. մ.։ Արեգակի շուրջ մեկ ամբողջական պտույտ է կատարում 1680,1 երկրային օրվա ընթացքում, իր ուղեծրով շարժվելով միջինում 0,214273 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7405) 1988 FF աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վեյկատա

Վեյկատա (բուլղար․՝ Вейката), ամենաբարձր լեռը հարավռոդոպյան լեռնաշղթայում, որը գտնվում է Բուլղարիայում։ Ամենաբարձր լեռը Հարավային Ռոդոպում համարվում է Օրլիցան, սակայն այն գտնվում է Հունաստանի տարածքում։ Բուլղարիայում Վեյկատայի բարձունքը համարվում է ամենահյուսիսային կետը։


== Արտաքին հղումներ ==
Снимки Гюмюрджинского снежника и вершины Вейката Archived 2010-10-12 at the Wayback Machine.
Տուդոր Կասապու

Տուդոր Կասապու (մոլդավ․՝ Тудор Касапу, ռուս․՝ Фёдор Михайлович Касапу, սեպտեմբերի 18, 1963(1963-09-18), Mingir, Հնչեշտի շրջան), մոլդավացի նախկին ծանրամարտիկ, հանդես է եկել նաև Խորհրդային Միության հավաքականի կազմում, դարձել աշխարհի, օլիմպիական խաղերի հաղթող։
Առաջին խոշոր մրցապայքարը, որին հաջողությամբ մասնակցել է Տուդոր Կասապուն, ԽՍՀՄ ժողովուրդների 1986 թվականի սպարտակիադան էր, որտեղ նա, հանդես գալով մինչև 67,5 կգ քաշային կարգում, երկու վարժություններում ընդհանուր առմամբ բարձրացրել է 330 կգ (150 կգ՝ պոկումում և 180 կգ՝ հրումում) և գրավել մրցանակային երկրորդ տեղը։ Թեև նա մինչև 75 կգ քաշային կարգում 1988 և 1989 թվականներին եղել է ԽՍՀՄ չեմպիոն, այդուհանդերձ նրան չեն ընդգրկել երկրի հավաքականի կազմում, և նա հնարավորություն չի ունեցել մասնակցելու 1988 թվականի օլիմպիական խաղերին ու աշխարհի 1989 թվականի առաջնությանը։
Կասապուն 1990 թվականին նվաճել է աշխարհի չեմպիոնի կոչումը՝ երկամարտում ցույց տալով 360 կգ արդյունք (157,5 կգ + 202,5 կգ)՝ երկրորդ տեղը գրաված ռումին ծանրամարտիկ Անդրեյ Սոկաչի արդյունքը գերազանցելով 15 կիլոգրամով.։ ԽՍՀՄ ժողովուրդների 1991 թվականի սպարտակիադայում և այդ նույն տարում անցկացված Եվրոպայի ու աշխարհի առաջնություններում մինչև 75 կգ քաշային կարգում նա զբաղեցրել է երրորդ տեղը։
Իր ամենամեծ մարզական նվաճումը Տուդոր Կասապուն արձանագրել է 1992 թվականին՝ Բարսելոնում անցկացված ամառային օլիմպիական խաղերում նվաճելով հաղթողի ոսկե մեդալը․ ընդ որում՝ նա և կուբացի ծանրամարտիկ Պաբլո Լարան երկամարտում ցույց էին տվել միևնույն արդյունքը՝ 357,5 կգ, բայց քանի որ Կասապուն մրցակցից 250 գրամ թեթև էր, հաղթանակը շնորհվեց նրան։
Աշխարհի 1993 թվականի մելբուռնյան առաջնությանը Տուդոր Կասապուն մասնակցել է իր անկախությունը նվաճած Մոլդովայի ազգային դրոշի ներքո, սակայն ծնկի վնասվածք ստանալու պատճառով կիսատ է թողել մրցումները և մարզական նշանակալի արդյունք չի գրանցել։ Նույնը կրկնվել է հաջորդ տարի Աթենքում անցկացված աշխարհի առաջնությունում, իսկ Եվրոպայի 1995 թվականի առաջնությունում նա որակազրկվել է դոպինգ սկանդալի պատճառով․ դոպինգ թեստը ցույց է տվել, որ նա մրցումների ժամանակ օգտագործել է արգելված կենսաքիմիական նյութեր։
1990 թվականին աշխարհի չեմպիոն դարձած մոլդավացի ծանրամարտիկին շնորհվել է ԽՍՀՄ սպորտի վաստակավոր վարպետի պատվավոր կոչում։ 1992 թվականին նա պարգևատրվել է մոլդովական Հանրապետություն շքանշանով։
2001 թվականին Տուդոր Կասապուն ընտրվել է Մոլդովայի Հանրապետության ծանրամարտի ֆեդերացիայի նախագահ և տարիներ շարունակ հաջողությամբ վարել է այդ պաշտոնը։


== Ծանոթագրություններ ==


== Արտաքին հղումներ ==
Фёдор Касапу – օլիմպիական վիճակագրությունը Sports-Reference.com կայքում (անգլ.)
Վիճակագրությունը՝ օլիմպիական ծանրամարտի պատմության կայքէջում(անգլ.)
databaseOlympics.com Archived 2016-03-09 at the Wayback Machine.
Հարցազրույց Տուդոր Կասապուի հետ
Կասապու Ֆեդոր Միխայլովիչ(չաշխատող հղում), Օլիմպիական մեծ հանրագիտարան
Մաղարա (Հալեպի նահանգ)

Անվան այլ կիրառումների համար տե՛ս՝ Մաղարա (այլ կիրառումներ)Մաղարա, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Բերդաղ

Անվան այլ կիրառումների համար տե՛ս՝ Բերդաղ (այլ կիրառումներ)Բերդաղ, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Վանա լճից հյուսիս, Օրորան գետակի մոտ։


== Պատմություն ==
Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մի մասը զոհվել է, փրկվածները գաղթել և բնակություն են հաստատել Արևելյան Հայաստանում։


== Բնակչություն ==
1850֊ական թվականներին ուներ 16 տուն՝ 104 բնակչով, իսկ XX դարի սկզբին՝ 25 տուն հայ բնակիչ։


== Տնտեսություն ==
Բնակչության հիմնական զբաղմունք երկրագործությունն ու անասնապահությունն էր։


== Պատմամշակութային կառույցներ ==
Գյուղն ուներ Ս․ Աստվածածին անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ալեքսանդրովկա (գյուղ, Ստավրոպոլսկի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ռուս.՝ Александровка), գյուղ Ռուսաստանի Սամարայի մարզի Ստավրոպոլսկի շրջանի կազմում։
Բնակչությունը 2002 թվականին գրանցված տվյալներով կազմում էր 1902 մարդ։

		
		
		


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դանուբի Դիլինգեն

Անվան այլ կիրառումների համար տե՛ս՝ Դանուբի Դիլինգեն (այլ կիրառումներ)Դանուբի Դիլինգեն  (գերմ.՝ Dillingen an der Donau), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Դանուբի Դիլինգենի շրջանի կազմում։ Բնակչությունը կազմում է 18215 մարդ (ըստ 2010 թվականի դեկտեմբերի 31-ի)։ Տարածքը կազմում է 75.59 կմ²։ Պաշտոնական կոդ՝ 09 7 73 125։


== Ծանոթագրություններ ==


== Արտաքին հղումներ ==
Պաշտոնական էջ
Սեռանայի մարզ

Սեռանա (պորտ.՝ Mesorregião de Serrana), վարչական մեզոշրջան Բրազիլիայում, մտնում է Սանտա Կատարինա նահանգի մեջ։ Բնակչությունը կազմում է 421 535 մարդ 2006 թվականի տվյալով։ Զբաղեցված տարածքը 22 231.944 կմ²։ Բնակչության խտությունը 19.0 մարդ/կմ²։


== Վիճակագրություն ==
Համախառն ներքին արտադրանքը կազմել է 3 759 830 780,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 9 166,96 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0.782
Մուսայալ

Մուսայալ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ-ի Գետաբեկի շրջանում։


== Բնակչություն ==
1908 թվականին գյուղն ունեցել է 50 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Խվորոստովո (գյուղ, Կրասնինսկի շրջան)

Անվան այլ կիրառումների համար տե՛ս՝ Խվորոստովո (այլ կիրառումներ)Խվորոստովո (ռուս.՝ Хворостово), գյուղ Ռուսաստանի, Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրունո Կաբոկլո

Բրունո Կորրեա Ֆերնանդես Կաբոկլո (անգլ.՝ Bruno Correa Fernandes Caboclo; ծնվել է 1995 թվականի սեպտեմբերի 21-ին Օզասկա, Բրազիլիա), բրազիլացի պրոֆեսիոնալ բասկետբոլիստ, ով խաղում է NBA-ի ակումբ «Տորոնտո Ռեփթորս» ակումբում։ Խաղում է թեթև և ծանր հարձակվողների դիրքերում։


== Վաղ տարիներ ==
Բրունոն ծնվել է Օզասկու քաղաքում, մեծացել է Բարուերիում և Պիրապորա-դու-Բոն-Հիսուս, Սան-Պաուլու նահանգում։ 13 տարեկանում սկսեց զբաղվել բասկետբոլով «Գրեմիո» ակումբում։
2013 թվականի հունվարի 13-ին կապվեց Ակադեմիայի մարզչի հետ։ Մարզիչը ասում էր, որ նա խաղա պաշտպանողական դիրքերում, պետք է կատարի անդրադարձներ, պետք է չթողեր նետեին 3 միավորանոցներ։


== Կարիերա ==


=== Ակումբային կարիերա ===
2013 թվականին Կաբոկլոն վերադարձավ Բրազիլիա, որտեղ նա պայմանագիր կնքեզ «Պինեյրոս» ակումբի հետ։ 2013-2014 մրցաշրջանում, խաղաց 16 խաղ, միջինում հավաքելով 5 միավոր և կատարելով 3 անդրադարձ խաղի ընթացքում։
2014 թվականի հունիսի 26-ին դրաֆթի ժամանակ ընտրվեց «Տորոնտո Ռեփթորս» ակումբի կողմից։ Մեկնաբանները, ովքեր մասնակցում էին դրաֆթի ժամանակ, նրան անվանում էին բրազիլիայի Քևին Դյուրանթ։ 2014 թվականի հուլիսի 9 պայմանագիր կնքեց «Տորոնտո Ռեփթորս»-ի հետ և խաղաց ամառային լիգայում։
2014 թվականի նոյեմբերի 21-ին իր դեբյուտային խաղը անցկացրեց ընդդեմ «Միլվաքի Բաքս» ակումբի դեմ։ 12 րոպեում նա հավաքեց 8 միավոր, կատարեց 1 անդրադարձ, իսկ թիմը հաղթանակ տարավ 124-83 հաշվով։


== Ծանոթագրություններ ==
(1956) Արտեկ

(1956) Արտեկ (անգլ.՝ Artek), աստերոիդ աստերոիդների գոտու արտաքին մասում։ Հայտնաբերվել է 1969 թվականի հոկտեմբերի 8-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,204899 ա. մ., առավելագույնը մոտենում է 2,8791 ա. մ. հեռավորության վրա և հեռանում 3,5307 ա. մ.։ Արեգակի շուրջ մեկ ամբողջական պտույտ է կատարում 2095,66 երկրային օրվա ընթացքում, իր ուղեծրով շարժվելով միջինում 0,171784 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1956) Արտեկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տիրշենռոյթ

Տիրշենռոյթ (գերմ.՝ Tirschenreuth)՝ քաղաք Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Տիրշենռոյթ շրջանի կազմի մեջ։ Բնակչությունը կազմում է 9099 մարդ (ըստ 2010 թվականի դեկտեմբերի 31-ի)։ Տարածքը կազմում է 66,54 կմ2։ Պաշտոնական կոդ՝ 09 3 77 154։
2015 թվականի դեկտեմբերի 31-ի տվյալներով Տիրշենռոյթ համայնքի բնակչությունը կազմել է 8899 մարդ։


== Ծանոթագրություններ ==


== Արտաքին հղումներ ==
Պաշտոնական կայք
Բագրատ Ենոքյան

Բագրատ Ջանիկի Ենոքյան (հունիսի 19, 1963, Վեդի), հայ դեղագետ-քիմիկոս, քիմիական գիտությունների թեկնածու, դոցենտ։ Երևանի Մխիթար Հերացու անվան պետական բժշկական համալսարանի դեղագիտական ֆակուլտետի դեկան։


== Կենսագրություն ==
Բագրատ Ենոքյանը ծնվել է 1963 թվականի հունիսի 19-ին Արարատի մարզի Վեդի քաղաքում։ 1970-1980 թթ․ սովորել է Վեդիի թիվ 1 միջնակարգ դպրոցում, 1980-1985 թթ․՝ Երևանի պետական բժշկական ինստիտուտի դեղագործական ֆակուլտետում։ 1985-1988 թթ․ մասնագիտացել է Երևանի Մնջոյանի անվան նուրբ օրգանական քիմիայի ինստիտուտի ասպիրնատուրայում։
1989-1990 թթ. – ք. Երևան, Մնջոյանի անվան նուրբ օրգանական քիմիայի ինստիտուտի տեխնոլոգիական լաբորատորիա` տեխնոլոգ,
1990-1991 թթ. –ԵՊԲՀ դեղերի տեխնոլոգիայի ամբիոն` ասիստենտ,
1995 թվականից - ԵՊԲՀ դեղերի տեխնոլոգիայի ամբիոն` դոցենտ,
1994-1997 թթ. - ԵՊԲՀ բժշկակականխարգելիչ և դեղագիտական ֆակուլտետների դեկանի տեղակալ,
1997-1999 թթ.- ԵՊԲՀ ստոմատոլոգիական և դեղագիտական ֆակուլտետների դեկանի տեղակալ,
1999-2000 թթ. – ԵՊԲՀ դեղագիտական ֆակուլտետի դեկան,
2000-2011 թթ. –ԵՊԲՀ օտարերկրյա ուսանողների նախապատրաստական ուսուցման բաժնի պետ,
2011 թ. օգոստոսի 25-ից` ԵՊԲՀ դեղագիտական ֆակուլտետի դեկանի պաշտոնակատար, այնուհետև՝ մինչ օրս դեկան։


== Այլ տվյալներ ==
1990 թ. – ք. Երևան, պետական համալսարան` պաշտպանել է թեկնածուական թեզ՝ ստանալով քիմիական գիտությունների թեկնածուի գիտական աստիճան,
2000 թ․ պարգևատրվել է ԵՊԲՀ ոսկե մեդալով, 2010 թվականին` ՀՀ Կրթության և գիտության նախարարի շնորհակալագրով, 2015 թվականին՝ Վարչապետի շնորհակալագրով։
2005 թ. – ք. Երևան, ստացել է դոցենտի գիտական կոչում։
15 գիտական հոդվածների հեղինակ է։
Ունի բժշկական ծառայության պահեստի սպայի զինվորական կոչում։


== Ծանոթագրություններ ==
Նասենֆելս

Նասենֆելս (գերմ.՝ Nassenfels), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Մտնում է Այխշտետ շրջանի կազմի մեջ։ Բնակչությունը 1920 մարդ է (ըստ 2010 թվականի դեկտեմբերի 31-ի)։ Տարածքը 18,46 կմ² է։ Պաշտոնական կոդ՝ 09 1 76 149։
Կոմունան ստորաբաժանվում է 3 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջ
Ուֆայի շրջան

Ուֆայի շրջան (ռուս.՝ Уфимский район, բաշկիրերեն՝ Өфө районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Ուֆա։


== Աշխարհագրություն ==
Շրջանի տարածքի մակերեսը կազմում է 1513 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 61503 մարդ։ Բնակչության խտությունը կազմում էր 40,65 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աբգար Հովհաննիսյան (հրապարակախոս)

Անվան այլ կիրառումների համար տե՛ս՝ Աբգար ՀովհաննիսյանԱբգար Հարությունի Հովհաննիսյան (1849, Թիֆլիս, Կովկասի փոխարքայություն, Ռուսական կայսրություն - ապրիլի 14, 1904(1904-04-14), Բաթում, Ռուսական կայսրություն), հայ հրապարակախոս, թարգմանիչ, հասարակական գործիչ։ Փիլիսոփայական գիտությունների դոկտոր։


== Կենսագրություն ==
Ավարտել է Թիֆլիսի գիմնազիան, Լայպցիգի համալսարանի փիլիսոփայական ֆակուլտետի տնտեսագիտական բաժինը։ 1879 թվականից մինչև կյանքի վերջն աշխատել է Թիֆլիսի փոխադարձ վարկի ընկերության բանկում՝ որպես կառավարիչ։ 1879-1880 թվականներին եղել է Թիֆլիսի հայկական թատրոնի տնօրեն, 1880-1889 թվականներին՝ իր իսկ ստեղծած «Թիֆլիսի հայերեն գրքերի հրատարակության ընկերության» նախագահ։ 1876-1881 թվականներին լույս է ընծայել «Փորձ» հանդեսը, 1882-1898 թվականներին՝ «Արձագանք» պարբերաթերթը, որի էջերում տպագրել է ֆելիետոններ Մախլաս կեղծանունով։ 1886 թվականին հայագետ Արթուր Լայստի գործակցությամբ հիմնադրել է «Armenische Bibliothek» մատենաշարը և 2 հատորով գերմաներեն հրատարակել հայ գրականության ընտիր նմուշները։ Մասնակցել է Բեռլինի համալսարանի պրոֆեսոր Ֆրանց Ֆինկի «Հանդես հայագիտության» 8 ժողովածուների հրատարակությանը։ Ֆրանսերենից ու գերմաներենից թարգմանել է պիեսներ, ինչպես նաև ֆրանսերեն է թարգմանել Րաֆֆու «Խաս Փուշ» (1902 թվական) և «Բիբի Շարաբանի» (1902 թվական) վիպակները։


== Ծանոթագրություններ ==
Լուսանկարչության թանգարան (Տալլին)

Լուսանկարչության թանգարան քաղաքային բանտի շենքում (էստ․՝ Raevangla fotomuuseum), Էստոնիայի մայրաքաղաք Տալլինի քաղաքային թանգարանի մասնաճյուղը։
Գտնվում է Հին քաղաքում, Տալլինի ռատուշայի անմիջապես հետևում, 14-րդ դարի վերջի շենքում, որտեղ նախկինում գտնվել է քաղաքային բանտը։


== Ցուցադրություն ==

Թանգարանը կազմակերպում է ինչպես մշտական ցուցադրություն, այնպես էլ ժամանակավոր ցուցահանդեսներ։ Մշտական ցուցադրությունը ներկայացնում է Էստոնիայում 1840-1940 թվականներին լուսանկարչության պատմությունը։ Լուսանկարների հավաքածուներից բացի, այցելուները կարող են պատկերացում կազմել 20-րդ դարի լուսանկարչական սարքերի մասին։ Ժամանակավոր ցուցահանդեսներն անցկացվում են պատկերասրահներում՝ Լեեում (Lee), որը բացվել է Պեետեր Տոոմինգի նախաձեռնությամբ, Projektiruum-ում, Aastanäitus-ում, Salatrepp-ում։ Ժամանակավոր ցուցահանդեսներն արտացոլում են ինչպես ժամանակակից լուսանկարչական արվեստը, այնպես էլ 19-20-րդ դարերի լուսանկարիչների աշխատանքը։
Թանգարանում անցկացվում են նաև անալոգային լուսանկարչության դասընթացներ երեխաների և մեծահասակների համար։


== Պատմություն ==
Թանգարանը բացվել է 1980 թվականի հուլիսի 21-ին։ 


== Պատկերասրահ ==

		


== Ծանոթագրություններ ==


== Արտաքին հղումներ ==
Թանգարանի պաշտոնական կայքը
Պյատիխատկա (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ ՊյատիխատկաՊյատիխատկա (ուկրաիներեն՝ Пятихатка, Ղրիմի թաթարերեն՝ Beşüyli), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Բեշույ-Էլի։
2001 թվականի տվյալներով Պյատիխատկա գյուղում բնակվում էր 2 738 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սովորական լորձուն

Սովորական լորձուն, ատլանտյան լորձուն կամ եվրոպական լորձուն (լատ.՝ Myxine glutinosa), բոլորաբերանավորների դասի լորձունկերպերի կարգին պատկանող քորդավոր։
Գիշերային կենդանատեսակ է։ Գլխավոր առանձնահատկությունը այն է, որ բազմացման շրջանում բացարձակապես սնունդ չի ընդունում։ Կերպարանափոխությամբ չի զարգանում։
Ատլանտյան լորձունը մեծ վնաս է հասցնում ձկնաբուծությանը։ Վրայի լորձի հեռացման դեպքում կարելի է օգտագործել, որպես սնունդ։


== Տարածվածություն ==
Միակ բոլորաբերանավորն է, որ լայն տարածքում ունի նախկին Խորհրդային Միության, ներկայիս՝ ԱՊՀ-ի երկրի տարածքում։ Տարածված է նաև Եվրոպայում, Ամերիկայում և Գրենլանդիա կղզու մերձակա ջրերում։
Մեծ մասամբ հանդիպում է հատակի տիղմի մեջ։


== Նկարագրություն ==
Սովորական լորձունի մարմնի չափերը կապված են բնակության վայրի հետ։ Եվրոպայի ափերի մոտ հանդիպող լորձուններ ունեն 36-40 սմ երկարություն, իսկ Ամերիկայում հանդիպողները ավելի մեծ են՝ մինչև 75 սմ։
Վարում է գիշերային կենսակերպ։ Լորձունը որսը բռնում է գիշերային ժամերին։ Լեզվի վրայի ուժեղ ատամներով լորձունը պոկում է ձկան կաշին և միսը։ Հենարան ունենալու համար մարմինը հանգուցաձև փաթաթում և ամուր կպչում է զոհին։
Եթե զոհը չի կորցնում իր կենսական ակտիվությունը, ապա լորձունը մտնում է նրա խռիկային կափարիչի տակ և այնտեղ առատ լորձ լցնում։ Դրա հետևանքով զոհը շնչահեղձ է լինում։ Դրանից հետո լորձունը գլուխը մտցնում է մարմնի մեջ և լափում նրա բոլոր հյուսվածքները։


== Տե՛ս նաև ==
Բոլորաբերանավորներ


== Ծանոթագրություններ ==
(847) Ագնիա

(847) Ագնիա (անգլ.՝ Agnia), աստերոիդ աստերոիդների հիմնական գոտում։ Հայտնաբերվել է 1915 թվականի սեպտեմբերի 2-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 2,782671 ա. մ., առավելագույնը մոտենում է 2,5235 ա. մ. հեռավորության վրա և հեռանում 3,0419 ա. մ.։ Արեգակի շուրջ մեկ ամբողջական պտույտ է կատարում 1695,47 երկրային օրվա ընթացքում, իր ուղեծրով շարժվելով միջինում 0,21233 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,48° անկյուն։
Ագնիա աստերոիդը պատկանում է Լիբերատրիքսի աստերոիդների ընտանիքին, որը տեղաբշխված է հիմնական աստերոիդների գոտում։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(847) Ագնիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռուրյան դերբի

Ռուրյան դերբին (գերմ.՝ Revierderby) ֆուտբոլային դերբի է Ռուրյան շրջանի երկու ակումբների միջև. Գելզենկիրխենի «Շալկե 04-ի» և Դորտմունդի «Բորուսիայի»։


== «Բորուսիա» — «Շալկե 04» ==


=== Պատմությունը և արդյունքները ===
Իր ողջ պատմության ընթացքում «Շալկե 04»-ը դերբիներում հաղթանակ է տարել 58 անգամ։ «Բորուսիա»-ն հաղթել է 49 անգամ, իսկ 38 խաղ ավարտվել է ոչ-ոքի։

Վիճակագրությունը թարմացվել է 2014 թ.-ի սեպտեմբերի 27-ին, ակու,մբների միջև կայացած վերջին խաղից հետո


==== 1925—1936 (Սկիզբ) ====
Դերբիի պատմությունը սկսվել է 1925 թ.-ի մայիսի 3-ին, և ավարտվել «Շալկե 04»-ի հաղթանակով (4։2)։ Գելզենկիրխենցիները հաղթեցին 1925-ից մինչև 1927 թթ. ակումբների մեջ կայացած բոլոր 3 խաղերում։ Դրանից հետո ակումբները չհանդիպեցին մինչև 1936 թ.։


===== Արդյունքներ =====
Մայիսի 3 1925։ «Շալկե 04» — «Բորուսիա» 4։2
Հոկտեմբերի 24 1926։ «Շալկե 04» — «Բորուսիա» 2։0
Հունվարի 16 1927։ «Բորուսիա» — «Շալկե 04» 2։7


==== 1936—1944 (Գաուլիգայի դարաշրջան) ====
«Շալկե 04»-ը այդ ժամանակների գերմանական ամենահաջողակ թիմն էր, ով 8 տարվա մեջ հաղթել էր Բունդեսլիգան 4 անգամ և մեկ անգամ Գերմանիայի գավաթը։ Միայն 1943 թ.-ի նոյեմբերի 14-ին «Բորուսիան» կարողացավ հաղթանակ տոնել գելզենկիրխենյան ակումբի դեմ։


===== Արդյունքներ =====

Մրցաշրջան 1936/37
Դեկտեմբերի 20 1936։ «Շալկե 04»» — «Բորուսիա» 4։1
Մարտի 7 1937։ «Բորուսիա» — «Շալկե 04» 0։7
Մրցաշրջան 1937/38
Նոյեմբերի 30 1938։ «Բորուսիա» — «Շալկե 04» 3։3
Մարտի 6 1938։ «Շալկե 04» — «Բորուսիա» 4։0
Մրցաշրջան 1938/39
Սեպտեմբերի 18 1938։ «Շալկե 04» — «Բորուսիա» 6։0
Մարտի 12 1939։ «Բորուսիա» — «Շալկե 04» 3։7
Մրցաշրջան 1939/40
Դեկտեմբերի 10 1939։ «Շալկե 04» — «Բորուսիա» 9։0
Փետրվարի 4 1940։ «Բորուսիա» — «Շալկե 04» 0։7
Մրցաշրջան 1940/41
Հոկտեմբերի 20 1940։ «Շալկե 04» — «Բորուսիա» 10։0
Փետրվարի 2 1941։ «Բորուսիա» — «Շալկե 04» 0։2
Մրցաշրջան 1941/42
Նոյեմբերի 30 1941։ «Բորուսիա» — «Շալկե 04» 1։6
Մարտի 22 1942։ «Շալկե 04» — «Բորուսիա» 6։1
Մրցաշրջան 1942/43
Նոյեմբերի 22 1942։ «Շալկե 04» — «Բորուսիա» 2։0
Դեկտեմբերի 26 1942։ «Բորուսիա» — «Շալկե 04» 0։7
Մրցաշրջան 1943/44
Նոյեմբերի 14 1943։ «Բորուսիա» — «Շալկե 04» 1։0
Փետրվարի 27 1944։ «Շալկե 04» — «Բորուսիա» 4։0


== Ծանոթագրություններ ==
Ջունալ

Ջունալ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ակբերդա

Անվան այլ կիրառումների համար տե՛ս՝ Ակբերդա (այլ կիրառումներ)Ակբերդա (ռուս.՝ Акберда, բաշկիրերեն՝ Аҡбирҙе), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 89 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրուբեժ (Դնեպրի վտակ)

Անվան այլ կիրառումների համար տե՛ս՝ Տրուբեժ (այլ կիրառումներ)Տրուբեժ (ուկրաիներեն՝ Трубіж), գետ Ուկրաինայում։


== Աշխարհագրություն ==
Տրուբեժ գետը թափվում է Դնեպր, (Կիևյան ջրամբար)։ Գետի ափին են գտնվում Պետրովսկոյե գյուղը, Պերեյասլավ քաղաքը։


== Հիդրոգրաֆիա ==
Տրուբեժ գետի երկարությունը կազմում է 113 կմ, ավազանի մակերեսը՝ 4700 կմ2 է։


== Վտակներ ==
Տրուբեժ գետի վտակներն են ձախից՝ Նեդրա, աջից՝ Իլտիցա գետերը։


== Տես նաև ==
Գետ
Ակունք և Գետաբերան


== Արտաքին հղումներ ==
Տրուբեժ գետի մասին Սովետական Մեծ Հանրագիտարանում
Կարագուչև ձորակի գետ

Կարագուչև ձորակ (ռուս.՝ Река в овраге Карагучев), գետ Ռուսաստանում, հոսում Վոլգոգրադի մարզում։ Գետաբերանը տեղակայված է կորչում է Տերսա գետի ձախափնյա շրջանում։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տերսա գետն է։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010300212107000008848
Հիդրոլոգիական ուսումնասիրությունների կոդը - 107000884
Ավազանի կոդը - 05.01.03.002
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դպրոց № 49 (Դոնի Ռոստով)

Դպրոց № 49 (նախկին Ա.Ա. Ֆիլիպովայի անվան գիմնազիա), հասարակական հաստատություն Դոնի Ռոստովում։ Շենքը կառուցվել է 1910-ական թվականներին։ Շենքի ծրագրի հեղինակը համարվում է ինժեներ Վ.Վ. Պոպովը` մոդերն ոճում։ Գիմնազիայի շենքն ունի մշակութային ժառանգության օբյեկտի կարգավիճակ։


== Պատմություն ==
Ա.Ա. Ֆիլիպովայի անվան կանանց գիմնազիան հիմնադրվել է 20-րդ դարի սկզբին։ 1910-ական թվականներին դպրոցը տեղափոխվել է նոր շենք` Գազետնի նրբանցքում։ Խորհրդային կարգերի հաստատումից հետո գիմնազիան վերափոխվել է դպրոցի և կրել 11 համարը, 1930-ականներից` 49։


== Ճարտարապետություն ==
Շենքը եռահարկ է։ Շենքի հիմքը` հավասար։ Շենքն ունի 2 մուտք։ Մի մուտքը տանում է դեպի Մաքսիմ Գորկու անվան փողոց, մյուսը` Գազետնի նրբանցք։ Շենքն ունի համեստ դեկոր։ Շենքի անկյունային կիսաշրջանաձև հատվածում, որն ունի մուտք դեպի խաչմերուկ, գտնվում է թագուհի Մարիա Ֆյոդորովնայի միացագիրը։ Շենքի կառուցման ընթացքում օգտագործվել է բարձր որակի աղյուս։


== Հուշատախտակներ ==
2002 թվականի շենքի ճակատային հատվածում տեղադրվել է հուշատախտակ հետևյալ գրառումով. «Այս դպրոցում սովորել է 1946 թվականի շրջանավարտ, գիտնական, ազգային գործիչ և ակադեմիկ Սվյատոսլավ Նիկոլաևիչ Ֆյոդորովը»։ Հուշատախտակը դրվել է Ֆյոդորովների ընտանիքի ուժերով։
2012 թվականի հոկտեմբերի 4-ին դպրոցի պատի վրա տեղադրվել է հուշատախտակ հետևյալ տեքստով. «1946-1952 թվականներին այս դպրոցում սովորել է գիտնական-մաթեմատիկոս Յուդովիչ Վիկտոր Իոսիֆովիչը»։


== Ծանոթագրություններ ==


== Գրականություն ==
Хансиварова И. Отступи беда — живи доброта: [об А. М. Волошкиной, учительнице pост. шк. № 49 и её воспитаннике, сироте Д. Морозове] // Наше время. — 1998. — 3 февp.
Грузинская, Т. От чувства к мысли: На путях перестройки: нар. образования : [опыт ростов. шк. № 49] // Вечерний Ростов. −1988. — 29 марта.
Тихомирова, В. Внучата Ильича: [праздник красной звездочки в шк. № 49] // Вечерний Ростов. — 1962. — 6 ноября.
Грузинская, Т. Старт школьной Ленинианы: [о воспитательной работе школы № 49] // Вечерний Ростов. — 1969. — 18 янв.
Борисова, А. Учительница: [школы № 49 П. А. Винокурова] // Вечерний Ростов. — 1964. — 29 авг.
Борисова, А. Её простое волшебство: [об учительнице литературы школы № 49 А. П. Дудкиной] // Вечерний Ростов. — 1968. — 22 июня.
Մարիա Շիմանովսկայա

Մարիա Շիմանովսկայա (լեհ.՝ Maria Szymanowska, դեկտեմբերի 14, 1789(1789-12-14), Վարշավա, Ռեչ Պոսպոլիտա - հուլիսի 25, 1831(1831-07-25) կամ հուլիսի 24, 1831(1831-07-24), Սանկտ Պետերբուրգ, Ռուսական կայսրություն), լեհ վիրտուոզ դաշնակահար և կոմպոզիտոր։


== Կենսագրություն ==
Մարիաննա Ագաթա Վոլովսկայան ծնվել է 1789 թվականի դեկտեմբերի 14-ին ֆրանկիստա-լեհական ընտանիքում։ Նրա հայրը՝ Ֆրանցիշեկ Լուկաշա Վոլովսկին (1758-1839), տնատեր էր և գարեջրագործ։ Նրա նախապապը հայտնի մագիդ և ռաբբի ֆրանկիստ Էլիշա Շորն էր։ Մարիաննան  դաշնամուր նվագել սովորել է Յոզեֆ Էլսների մոտ։ 1810 թվականին իր առաջին համերգներով հանդես է եկել Վարշավայում և Փարիզում։ Նույն տարում ամուսնացել է կալվածատեր-ֆրանկիստ Յոզեֆ Շիմանովսկու հետ (1785-1832)։ Զույգն ունեցել է երեք երեխա՝ երկվորյակներ Ելենան (1811-1861)ու Ռոմուալդը (1811-1839) և դուստրը՝ Ցելինան (1812-1855)։ Սակայն Մարիան երջանիկ չէր, քանի որ ամուսինը հավանություն չէր տալիս նրա երաժշտական գործունեությանը։ 1820 թվականին նրանք բաժանվեցին, և Մարիան իրեն նվիրեց դաշնամուրային ստեղծագործություններին և կամերային երաժշտությանը։ Նա համերգներ է տալիս միայն ընկերների և հյուրերի համար։ Կյանքի այս շրջանին է վերագրվում նրա հայտնի «Vingt Exercises and Preludes» ստեղծագործությունները՝ դաշնամուրի համար և նրա կողմից գրված բազմաթիվ երգեր։
1822 թվականին Վարշավայում ունեցած առաջին համերգներից հետո նա սկսում է շրջագայություններ, որտեղ նրան ուղեկցում են երեք զավակները։ 1823-1827 թվականներին նա շրջում է ողջ Եվրոպայում և համերգներ տալիս Գերմանիայում, Անգլիայում, Ֆրանսիայում, Շվեյցարիայում, Իտալիայում և Ռուսաստանում։ Հավանաբար Մարիա Շիմանովսկայան առաջին դաշնակահարն էր, որն իր ստեղծագործությունները կատարում էր հիշողությամբ։ Բեռլինում և Լոնդոնում նա ելույթ էր ունենում պալատականների համար, իսկ Վայմարում նրա տաղանդը հիացնում է Յոհան Վոլֆգանգ ֆոն Գյոթեին։ 1828 թվականին նրան հրավիրում են Սանկտ Պետերբուրգ՝ որպես դաշնակահար և ուսուցիչ։ Նրա պետերբուրգյան երաժշտական սրահն են այցելել բազմաթիվ լեհ և ռուս արվեստագետներ և արիստոկրատներ։ Նրա դուստր Ցելինան ամուսնացել է լեհ բանաստեղծ Ադամ Միցկևիչի հետ։ Ավագ դուստրը՝ Ելենան, ամուսնացել է իրավաբան Ֆրանտիշեկ Մալևսկու հետ։ Մարիան մահացել է խոլերայից, 1831 թվականի հուլիսի 25-ին, 41 տարեկան հասակում։
Նա խորը հետք է թողել շատ երկրների մշակույթում։ Գյոթեն նրան անվանել է «երաժշտության դյութիչ աստվածուհի», իսկ Միցկևիչը՝ «հնչյունների թագուհի»։


== Ծանոթագրություններ ==


== Արտաքին հղումներ ==
Шимановская, Мария: ноты произведений на International Music Score Library Project
Maria Szymanowska Society
Conference papers from the 2014 Maria Szymanowska Symposium in Annales / Académie Polonaise des Sciences 16. (Centres Scientifique à Paris: Varsovie-Paris, 2014).
Մեծ Կուլտուշնայա

Մեծ Կուլտուշնայա (ռուս.՝ Большая Култушная), գետ Ռուսաստանում, հոսում է Կաբանսկի շրջանում։ Գետաբերանը տեղակայված է Բայկալ գետի ափին։ Գետի երկարությունը 32 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անգարա Բայկալ ավազանային շրջանին, գետի ջրատնտեսային տեղամասը՝ Բայկալ գետն է, գետի ենթաավազանը Սելենգա և Անգարա գետերն են։ Գետավազանը՝ Բայկալ։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 16020000112116300020187
Հիդրոլոգիական ուսումնասիրությունների կոդը - 116302018
Ավազանի կոդը - 16.02.00.001
Հիդրոլոգիական ուսումնասիրությունների հատորի համարը - 16
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սերտյակինո (գյուղ, Պոդոլսկի շրջան)

Սերտյակինո (ռուս.՝ Сертякино), գյուղ Ռուսաստանի Մոսկվայի մարզի Պոդոլսկի շրջանի կազմում։
Բնակչությունը 2006 թվականին գրանցված տվյալներով կազմում էր 120 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)